projecte-aina/catalan_government_crawling huggingface dataset:
L'ACC presideix des del 2012 aquesta xarxa que promou el consum responsable
L'Assemblea General de la Xarxa NEPIM, que treballa per a la promoció del consum sostenible en les regions europees, s'ha reunit a la Delegació del Govern davant la UE.
NEPIM, que agrupa diferents organismes regionals i nacionals –Catalunya, a través de l'Agència Catalana del Consum, n'és membre actiu i n'ostenta la presidència des del 2012–, actualment treballa per tirar endavant projectes relacionats amb el consum d'energia i la pobresa energètica, el malbaratament d'aliments i l'endeutament de les famílies.
Davant la dificultat d'establir estructures regionals de protecció dels consumidors als estats membres, la xarxa ha decidit comptar amb el suport i la influència del Comitè de les Regions.
Per aquest motiu, ha convidat a l'assemblea el president del Comitè Europeu de les Regions (CdR), Karl-Heinz Lambertz, que va ser el primer president de NEPIM.
Els objectius principals de la xarxa són:
· Crear un fòrum per a les diverses organitzacions de consumidors d'arreu d'Europa.
· Programar activitats de promoció de la xarxa a les diferents regions d'Europa, per tal de fomentar polítiques de consum més sostenibles i fer-les partícips i actores de l'estratègia per a la política de consum a Europa.
· Convertir-se en un dels interlocutors amb les institucions de la Unió Europea, de cara al desenvolupament de la política de consum.
· Participar activament en els projectes europeus adreçats a desenvolupar i potenciar bones pràctiques en l'àmbit de la protecció de les persones consumidores arreu de les regions europees.
En cas de cancel·lació del vol, els passatgers tenen dret a escollir entre el reemborsament del bitllet o un transport alternatiu
Sota el lema "No siguis lluç, comprova l'etiqueta", l'ACC distribuirà 40.000 fulletons i 10.000 cartells informatius a peixateries, supermercats i parades de mercats d'arreu de Catalunya, explicant quina és la informació que s'ha de facilitar obligatòriament a les persones consumidores.
Cada dia, de dilluns a divendres i de 12 a 13h, la ciutadania pot formular consultes sobre consum, en directe, des del canal youtube.com/consumcat
La Secretaria General de l'Esport i de l'Activitat Física i l'Agència Catalana de Consum aclareixen si aquestes quotes poden ser reclamades en cas que no es prestin els serveis.
Durant el mes de març, l'ACC ha atès un total de 942 consultes relacionades amb afectacions derivades per les mesures preses per fer front a la COVID-19.
La majoria de les consultes ateses estan relacionades amb l'àmbit dels transports, viatges, allotjaments turístics i serveis culturals i d'oci.
La majoria de les consultes ateses per l'Agència Catalana del Consum (ACC) des de la declaració de l'estat d'alarma, estan relacionades amb transports, principalment per la cancel·lació de vols.
Durant els mesos de març i abril, l'Agència Catalana del Consum (ACC), organisme adscrit al Departament d'Empresa i Coneixement, ha gestionat un total de 2.372 consultes relacionades amb les afectacions derivades de la crisi de la COVID-19, xifra que significa el 39,59% del total de consultes rebudes durant aquest període (5.990).
En aquest sentit, la majoria de les consultes que ha rebut l'ACC per afectacions derivades de la COVID-19, estan relacionades amb l'àmbit dels transports (el 40,59%), principalment per afectacions en el transport aeri per la cancel·lació de vols. El 38,36% són consultes per altres serveis de consum que inclou afectacions relacionades amb viatges, activitats culturals i d'oci, esportives o educatives, entre d'altres; i un 10,75% estan relacionades amb l'àmbit de la restauració i els allotjaments turístics.
Amb relació a les reclamacions, el Reial Decret 463/2020 del 14 de març de declaració de l'estat d'alarma, una de les mesures que recull és la suspensió dels terminis administratius per a la tramitació dels procediments de les entitats del sector públic, per tant, els organismes públics de consum podran iniciar la tramitació de les reclamacions dels consumidors i les consumidores un cop es recuperi la normalitat.
Davant de la situació excepcional, la Generalitat, a través de l'Agència Catalana del Consum, va posar en marxa, ja al mes de març, la campanya informativa i d'atenció ciutadana Cuidem el consum, per donar resposta a la ciutadania davant les diferents casuístiques que poden afectar els seus drets com a consumidors i consumidores, i alhora fomentar un consum responsable i solidari.
La campanya, en la seva vessant de difusió consta actualment d'un total de 16 càpsules informatives, sobre les diferents problemàtiques derivades de la situació d'emergència, que es difonen des de les xarxes socials, a diversos mitjans digitals i també en forma de falques de ràdio, per tal d'arribar a la majoria de la ciutadania.
D'altra banda, l'ACC ha posat en marxa un consultori de consum diari, mitjançant la plataforma YouTube Live a youtube.com/consumcat, en el qual la ciutadania, de 12 a 13h, pot fer arribar en directe totes les seves consultes en l'àmbit del consum: cancel·lació de viatges o d'espectacles, dubtes relacionats amb les quotes de serveis que s'han deixat de prestar (gimnasos, acadèmies, etc.) o detecció de males pràctiques en la venda de determinats articles, entre d'altres qüestions.
A banda del consultori en línia, les persones consumidores també poden fer arribar tots els seus dubtes o possibles reclamacions pels canals habituals des del web consum.gencat.cat, i a través de les xarxes socials a Twitter, Instagram i Facebook.
També es pot trobar informació actualitzada sobre les afectacions de l'emergència sanitària per a les persones consumidores i les empreses a consum.gencat.cat/coronavirus.
Resolució EMC/1117/2020, de 24 d'abril, per la qual es fa pública la convocatòria per a l'atorgament de subvencions, en règim de concurrència competitiva, destinades a les organitzacions de persones consumidores de Catalunya, per a l'exercici 2020 (ref. BDNS 506956).
(DOGC núm. 8142 de 27 de maig de 2020).
Termini per presentar la sol·licitud: del 28 de maig a l'11 de juny de 2020.
Com i on fer la sol·licitud: Oficina Virtual de Tràmits.
D'acord amb la informació facilitada pel Centre Europeu del Consumidor d'Islàndia, la companyia de baix cost islandesa WOW Air ha cessat operacions i ha cancel·lat tots els vols.
En cas que tingueu reservat un vol amb aquesta companyia:
En relació amb el concurs de creditors, les sol·licituds de participació, juntament amb els justificants corresponents (bitllets d'avió, comprovant de pagament, etc.), s'han d'enviar per correu postal als administradors concursals abans del 2 d'agost de 2019, d'acord amb les instruccions previstes a l'article 117, paràgrafs 2 i 3 de la Llei islandesa 21/1991, de fallida, a l'adreça següent:
Amb relació a la pujada de preus prevista per les principals operadores de telecomunicacions, justificada per una millora o ampliació de serveis, i que afecta especialment les tarifes dels paquets que inclouen mòbil, telèfon fix, internet i televisió, l'Agència Catalana del Consum us informa que:
· L'operador només us pot modificar les condicions que teniu contractades –i que ell mateix ha imposat– per motius vàlids que constin en el contracte de manera clara i comprensible: per exemple, que s'indiqui explícitament un mètode de variació del preu (increment segons l'IPC o d'un % anual) o que resulti impossible seguir prestant el servei com fins al moment (tecnologia obsoleta, etc.).
· Us han de notificar les modificacions amb una antelació mínima d'un mes, tot especificant els motius que justifiquen el canvi, i informar-vos del dret a donar de baixa el servei anticipadament i sense cap penalització.
· Quan l'augment de la tarifa correspon a nous serveis, l'operador ha de tenir el vostre consentiment exprés.
· Si no es compleixen aquestes condicions, presenteu una reclamació a l'operadora de telefonia.
· Adreceu-vos al servei d'atenció al client de l'operador trucant al telèfon gratuït per a incidències i reclamacions –demaneu, en tots els casos, un número de referència com a prova– o omplint els fulls oficials de reclamació en un establiment de l'operadora.
· Si en el termini de 30 dies no obteniu una resposta, o bé la resposta no és satisfactòria, contacteu amb el servei públic de consum del vostre municipi.
· També podeu demanar assessorament a una organització de persones consumidores.
Els principals operadors de telecomunicacions estan adherits al sistema arbitral de consum, la qual cosa significa que la vostra reclamació podria resoldre's per la via gratuïta i extrajudicial de l'arbitratge.
L'Agència Catalana del Consum, per la seva banda, iniciarà les actuacions inspectores necessàries per investigar els fets.
L'Agència Catalana del Consum (ACC) recorda que, d'acord amb la interlocutòria emesa el passat 5 de febrer de 2019 pel Jutjat Central d'Instrucció número 5 de l'Audiència Nacional, van quedar suspeses les reclamacions presentades per part de les diverses entitats de crèdit contra els consumidors i les consumidores que tenien contractes de crèdit per finançar tractaments de les clíniques iDental.
Així mateix, es requeria que es retiressin dels fitxers d'impagats les dades d'aquelles persones afectades que haguessin deixat de pagar les quotes pendents i, a més, s'abstinguessin d'incloure'n de noves.
Tenint en compte això, les persones que es puguin trobar en aquesta situació, en primer lloc han de contactar amb el responsable del fitxer per demanar la supressió de les seves dades.
A més a més, cal tenir en compte que, d'acord amb el Codi de consum de Catalunya, "per a incloure les persones consumidores en fitxers d'impagats, cal que hi hagi prèviament un deute cert, vençut i exigible ".
En el cas del finançament de tractaments amb iDental no es compleixen els requisits necessaris, de manera que les persones que hagin deixat de pagar les quotes del crèdit en cap cas no poden ser incloses en fitxers d'aquest tipus.
Per tant, poden denunciar-ho d'avant l'ACC ( vegeu formulari de denúncia ).
D'altra banda, com que la inclusió indeguda en aquests fitxers podria suposar una infracció de la normativa vigent sobre protecció de dades de caràcter personal, les persones afectades poden optar per denunciar els fets davant l'autoritat de protecció de dades corresponent, en aquest cas l' Agència Espanyola de Protecció de Dades, en lloc de denunciar-ho a Consum.
Amb motiu de la vaga del personal dels controls de seguretat de l'aeroport de Barcelona-El Prat, prevista per al 9 d'agost, l'Agència Catalana del Consum recorda que aquesta situació no és imputable en cap cas a les companyies aèries que operen en aquest aeroport i recomana:
Si l'ACC rep reclamacions relacionades amb incidències provocades per aquesta vaga, s'intentarà mediar amb AENA per mirar de resoldre els casos que es plantegin.
Si voleu informació sobre la situació a l'Aeroport de Barcelona-El Prat podeu trucar a Aena: (+34) 913 211 000
Sota el lema "No siguis lluç, comprova l'etiqueta", l'ACC distribuirà 40.000 fulletons i 10.000 cartells informatius a peixateries, supermercats i parades de mercats d'arreu de Catalunya, explicant quina és la informació que s'ha de facilitar obligatòriament a les persones consumidores.
La directora de l'Agència Catalana del Consum (ACC) del Departament d'Empresa i Coneixement, Beth Abad, ha presentat aquesta tarda a la Llotja del Peix de Tarragona la campanya No siguis lluç, comprova l'etiqueta.
En l'acte ha estat present la directora dels Serveis Territorials del Departament d'Empresa i Coneixement a Tarragona, Carme Mansilla, i la responsable de l'Àrea de Comercialització Pesquera de la direcció general de Pesca i Afers Marítims, Pilar Todó.
Els objectius d'aquesta campanya són, d'una banda, informar tant les persones consumidores com els establiments de venda de peix de la informació que s'ha de facilitar obligatòriament a través de les etiquetes; de l'altra, comprovar el grau de compliment normatiu pel que fa a l'etiquetatge del peix i, de forma més específica, verificar que la informació sigui precisa, clara i fàcil de comprendre; que no indueixi a error a les persones consumidores i que s'informi adequadament segons les especificitats de la normativa.
En aquest sentit, des d'avui, 5 de març, es distribuiran 40.000 fulletons informatius i 10.000 cartells a peixateries, supermercats i parades dels mercats de tot el territori, i es projectarà un vídeo explicatiu en aquells establiments que disposin de pantalles.
Mitjançant aquests materials, s'informa que les dades mínimes obligatòries que han de contenir les etiquetes del peix que es ven directament al consumidor final, són les següents:
A més, la campanya de difusió es reforçarà a través del web consum.gencat.cat, de les xarxes socials de l'ACC –Instagram, Twitter, Facebook i YouTube– i l'app Infoconsum.
L'ACC duu a terme les actuacions d'inspecció i de control necessàries per garantir que les empreses i establiments compleixen amb la normativa de protecció dels interessos generals dels consumidors.
Pel que fa a la campanya sobre l'etiquetatge dels productes pesquers, aquest mes de març es farà una primera campanya d'inspecció, únicament informativa, i a partir del mes de maig una segona amb sancions si es detecten irregularitats.
Els controls es realitzaran sobre la disponibilitat, la col·locació i la presentació de la informació alimentària obligatòria en la venda de peix.
Aquesta campanya, s'emmarca en el conveni de col·laboració que ha impulsat l'Agencia Catalana del Consum i la Direcció General de Pesca i Afers Marítims (DGPAM) del Departament d'Agricultura, Ramaderia, Pesca i Alimentació, amb l'objectiu de potenciar, protegir i fomentar el dret a la informació de les persones consumidores sobre els productes pesquers i aqüícoles, i afavorir alhora un consum segur i responsable.
L'acord contempla actuacions encaminades a millorar la informació que reben les persones consumidores i de les entitats que han de donar informació a les persones consumidores sobre els productes pesquers, així com sobre el control i la inspecció de la legalitat vigent en aquesta matèria.
D'acord amb la interlocutòria emesa el passat 5 de febrer pel Jutjat Central d'Instrucció número 5 de l'Audiència Nacional, s'ha acordat suspendre les reclamacions presentades per part de les diverses entitats de crèdit contra els consumidors i les consumidores que havien subscrit contractes de crèdit per finançar tractaments en les clíniques dentals iDental.
Donat que en molts casos aquests tractaments finalment no es van realitzar –o bé no es van completar–, el jutge instructor indica que l'incompliment del contracte per part de l'empresa iDental comporta també la resolució del contracte de préstec.
Així mateix, es requereix a totes les entitats financeres que hagin subscrit aquests contractes de crèdit per finançar els tractaments, que no presentin noves demandes judicials d'impagament.
D'altra banda, es demana que retirin dels fitxers d'impagats les dades d'aquelles persones afectades que hagin deixat de pagar les quotes pendents dels crèdits i, a més a més, s'abstinguin d'incloure'n de noves.
Les persones consumidores, per la seva part, poden continuar presentant les demandes oportunes.
2 Dades de l'empresa reclamada / denunciada
Trieu sobre quin tema tracta la vostra reclamació/denúncia
És necessari seleccionar un tema.
És necessari seleccionar un subtema.
És necessari seleccionar un motiu.
És necessari introduir una descripció dels fets.
2 Dades de l'empresa reclamada/denunciada
És necessari introduir el nom comercial de l'establiment.
És necessari introduir l'empresa/professional.
És necessari seleccionar un tipus de via.
És necessari introduir el nom de la via.
És necessari seleccionar un país.
És necessari seleccionar una provincia.
És necessari seleccionar un municipi.
És necessari seleccionar una localitat.
És necessari introduir el Codi Postal.
És necessari introduir la sol·licitud.
Per exemple: que em tornin els diners, que reparin el bé, que s'investiguin i sancionin els fets.
Adjunteu els documents que acrediten els fets que heu exposat (factures, imatges, publicitat, contractes, etc.).
La mida de tots els fitxers no pot superar els 5MB.
Llistat de fitxers admesos: doc, docx, dot, odt, rtf, pdf, xls, xlsx, ppt, pptx, txt, xml, htm, html, png, jpg, jpe, jpeg, tif, tiff, gif, bmp, avi, 3gp, mp4, wmv i mpg.
S'ha d'introduir una Empresa/Professional.
S'ha d'introduir un tipus de organisme.
S'ha d'introduir una provincia.
Un cop envieu aquesta sol·licitud rebreu a la vostra adreça electrònica un número identificador i posteriorment el número de registre d'entrada.
La vostra sol·licitud serà gestionada per l'Agència Catalana del Consum o, si escau, traslladada a l'organisme competent.
En cas que vulgueu aportar documentació complementària o saber l'estat de la vostra sol·licitud podeu fer-ho a través del formulari de consultes.
Responsable: Agència Catalana del Consum (en endavant ACC).
Finalitat: Atendre la sol·licitud presentada davant l'ACC
Drets: Sol·licitar l'accés, rectificació, supressió, oposició i limitació del tractament.
Per exercir aquests drets ho podeu fer a través de la seu electrònica de l'ACC.
Termini conservació: Les dades es conserven durant el temps en que es gestioni la sol·licitud i en tot cas durant el temps en que puguin derivar-se accions judicials.
Podeu retirar el vostre consentiment en qualsevol moment, adreçant-vos a l'ACC.
Destinataris: Les empreses i professionals relacionats amb la sol·licitud presentada, els serveis públics de consum de Catalunya i d'altres organismes administratius de la Generalitat o de caràcter local o estatal vinculats amb la gestió de la vostra petició.
Reclamació: Teniu dret a presentar una reclamació davant l'Autoritat Catalana de Protecció de Dades
La Generalitat, a través de l'Agència Catalana del Consum (ACC) recomana a les famílies i a les llars d'infants i escoles bressol privades de Catalunya buscar solucions consensuades amb relació al pagament de les quotes.
En el context actual d'estat d'alarma i de confinament de la població, la directora de l'Agència Catalana del Consum del Departament d'Empresa i Coneixement, Elisabeth Abad, ha mantingut una reunió telemàtica amb la presidenta de l'Associació Catalana de Llars d'Infants, Conxita Pericó, i amb el secretari general de l'Associació de Llars d'Infants de Catalunya, Jordi Fibla i Papasseit, per tal de conèixer les problemàtiques d'aquests centres educatius, i facilitar recomanacions en relació en l'àmbit de consum, concretament en les quotes que paguen les famílies.
De la seva banda, i en aquest context, les entitats han volgut expressar a l'Agència Catalana del Consum, la important funció social que duen a terme aquests centres educatius, i han exposat que han de seguir fent front a les despeses per tal de romandre oberts i manifesten la necessitat de seguir disposant d'ingressos per aconseguir-ho.
En aquest sentit, l'ACC, i en la mateixa línia dels missatges que està difonent darrerament en la campanya Cuidem el consum, recomana, sense menystenir el dret que té la família a recuperar els diners pagats pels serveis no prestats, que es busquin solucions pactades amb els centres educatius, i recórrer a la mediació i, si escau, a l'arbitratge de consum en els casos en què no s'arribin a acords entre les parts.
Davant de l'actual situació excepcional, la Generalitat, a través de l'Agència Catalana del Consum, ha posat en marxa la campanya informativa Cuidem el consum, per fomentar un consum responsable i solidari, i alhora per donar resposta a la ciutadania davant les diferents casuístiques que poden afectar els seus drets com a consumidors i consumidores,
L'Agència Catalana del Consum posa a disposició de les famílies i centres educatius els seus canals telemàtics, el web i les seves xarxes socials Twitter, Instagram i Facebook, per resoldre qualsevol dubte pel que fa a la interpretació o aplicació de la normativa actual.
Alhora, l'ACC ha creat un espai web específic per oferir informació actualitzada sobre les afectacions de l'emergència sanitària per a les persones consumidores i les empreses a consum.gencat.cat/coronavirus.
La Secretaria General de l'Esport i de l'Activitat Física i l'Agència Catalana de Consum aclareixen si aquestes quotes poden ser reclamades en cas que no es prestin els serveis.
Les quotes obligatòries que es paguen a les federacions esportives i que serveixen per poder practicar l'esport federat i participar en les competicions que organitzen aquestes federacions, no tenen cap finalitat comercial ni empresarial.
La condició de federat no està inclosa dins la definició de consumidor que preveu la normativa.
Per tant, al no existir relació de consum en les quotes que es paguen per estar federat, no es pot reclamar la devolució d'aquests imports perquè queden exclosos de les previsions del Reial Decret Llei 11/2020, que preveu mesures específiques de protecció als consumidors i que permet reclamar quotes de serveis no prestats.
Més informació: vegeu la nota de premsa
Cada dia, de dilluns a divendres i de 12 a 13h, la ciutadania pot formular consultes sobre consum, en directe, des del canal youtube.com/consumcat
L'Agència Catalana del Consum (ACC), del Departament d'Empresa i Coneixement, ha posat en marxa un consultori de consum en línia i interactiu des del seu canal de YouTube, per poder atendre les consultes relacionades amb les afectacions derivades per les mesures preses per fer front a la COVID-19.
Mitjançant la plataforma YouTube Live, l'ACC posa a disposició de la ciutadania el canal youtube.com/consumcat des del qual cada dia, de dilluns a divendres i de 12 a 13h, es poden formular consultes en directe, relacionades amb afectacions en l'àmbit del consum, com ara la cancel·lació de viatges o d'espectacles, dubtes relacionats amb les quotes de serveis que s'han deixat de prestar (gimnasos, acadèmies, etc.) o la detecció de males pràctiques en la venda de determinats articles, entre d'altres qüestions.
Aquesta iniciativa s'emmarca en la campanya informativa Cuidem el consum, que ha endegat l'Agència per donar resposta a la ciutadania davant les diferents casuístiques que poden afectar els seus drets com a consumidors i consumidores, i alhora fomentar un consum responsable i solidari.
A banda del consultori en línia, les persones consumidores també poden fer arribar tots els seus dubtes o possibles reclamacions pels canals habituals: el web consum.gencat.cat i a través de les xarxes socials a Twitter, Instagram i Facebook.
A través d'aquests canals, l'Agència ja ha gestionat més de 2000 consultes.
També es pot trobar informació actualitzada sobre les afectacions de l'emergència sanitària sobre els consumidors i les empreses a consum.gencat.cat/coronavirus.
Informe sobre l'aplicació de l'Índex de Referència de Préstecs Hipotecaris
La directora de l'Agència Catalana del Consum, Montserrat Ribera, acompanyada del subdirector d'Atenció als Consumidors, Josep Maria Recasens, ha presentat aquesta tarda l'informe sobre l'aplicació de l'Índex de Referència de Préstecs Hipotecaris (IRPH) elaborat per la Universitat Pompeu Fabra.
La principal conclusió que s'extreu de l'informe és que l'IRPH s'hauria d'abandonar com a índex de referència en el mercat hipotecari en favor de l'Euríbor.
La directora de l'ACC, Montserrat Ribera, ha explicat que l'estudi conclou que "l'IRPH és susceptible d'estar influenciat per part de les entitats bancàries; és poc representatiu del mercat hipotecari; i presenta una diferència de forma sistemàtica i significativa de més d'un 2% respecte dels tipus oficials; per tant s'hauria d'abandonar com a índex de referència en favor de l'Euríbor".
Ribera ha afegit que el conseller d'Empresa i Coneixement, Jordi Baiget, farà arribar per carta al ministre de Guindos que s'elimini aquest índex.